এমন সময় ভরত ঘরে ঢুকে “মা, মা, কোথায়?” বলে হুঙ্কার দিয়ে উঠলে কুঁজি বুড়ি ভয়ে চোখ বুজে ফেলল। ঘরের ভিতর কথার তলোয়ার দিয়ে ভরত কৈকেয়ীকে সাঁই সাঁই কোপ মারতে লাগল। ভরতের এক একটা বাক্যবাণে কৈকেয়ী কেঁপে কেঁপে উঠছে, আর বাইরে বসে মন্থরা ভাবছে, কুঁজের উপর কিল পড়লে কতটা ব্যাথা নাগতে পারে রে বাপ! যেই ভাবা সেই কাজ! শিলাবৃষ্টির মত মন্থরার কুঁজে কিলাবৃষ্টি শুরু হল। তার গগনভেদী চিৎকারে ভরতের ইমেজ কিছুটা হলেও উদ্ধার হল!